छपरा: इंटरमीडिएट की परीक्षा के पहले ही दिन सारण के जिलाधिकारी DM दीपक आनंद ने 18 परीक्षार्थियों को नक़ल करते पकड़ा और परीक्षा से निष्कासित कर दिया. वही दो वीक्षकों को वीक्षण कार्य से हटाने का निर्देश दिया.
जिलाधिकारी सबसे पहले राम जयपाल कॉलेज पहुंचे. जहाँ उन्होंने नक़ल करते 11 परीक्षार्थियों को पकड़ा और निष्कासित कर दिया. इसके बाद जिला स्कूल केंद्र पर उन्होंने 3 परीक्षार्थियों को निष्कासित किया साथ ही वीक्षण कार्य में लगी एक महिला वीक्षक को हटाने का निर्देश केन्द्राधीक्षक को दिया.
जिलाधिकारी ने JPM कॉलेज से 3 परीक्षार्थियों को निष्कासित किया और यहाँ भी एक वीक्षक को हटाने का निर्देश उन्होंने दिया. DM ने बी. सेमीनरी से 2 परीक्षार्थी को कदाचार करते पकड़े जाने पर किया निष्कासित. जिलाधिकारी ने कहा कि कदाचार मुक्त परीक्षा के लिए प्रशासन द्वारा इंतजाम किये गए है. जहाँ पर भी कदाचार करते छात्र पाए जा रहे है उस केंद्र के केन्द्राधीक्षक को सख्त निर्देश दिए गए है. किसी भी स्थिति में कदाचार को बर्दास्त नहीं किया जायेगा.
Posted by Chhapra Today on Tuesday, February 23, 2016